open-index/open-wikipedia-markdown huggingface dataset:
Jaime Bergman

**Jaime Bergman** (s. 23. syyskuuta 1975 Salt Lake City, Utah Yhdysvallat) on yhdysvaltalainen malli ja näyttelijä, joka oli tammikuussa 1999 ''Playboyn'' Playmate of the Month. Hän on myös esiintynyt useilla Playboyn videoilla. Vuosina 2000–2002 Bergman näytteli "B. J. Cummingsia" Howard Sternin *[[Baywatch]]*-parodiassa *[[Rantojen kunkku]]*.

Hän avioitui *[[Angel (televisiosarja)|Angel]]*-sarjan tähden David Boreanazin kanssa 24. marraskuuta 2001.  Heillä on vuonna 2002 syntynyt poika ja vuonna 2009 syntynyt tytär.

## Lähteet

## Aiheesta muualla

*
Könkämäeno

**Könkämäeno** (,  yläjuoksulla, *Geaggáneatnu* alajuoksulla) on Ruotsin ja Suomen rajajoki Enontekiön ja Kiirunan kuntien välillä Käsivarressa. 

Joki saa alkunsa Kilpisjärvestä ja laskee alas Käsivartta saaden seurakseen Käsivarren koillisrajalta Lätäsenon. Tämän vesien yhtymän jälkeen joki muuttuu Muonionjoeksi. Könkämäeno on urheilukalastajien suosima perhokalastusjoki yhdessä Lätäsenon kanssa.

Joen kalakannat ovat huvenneet viime vuosien saatossa voimakkaasti, mihin syynä paikalliset pitävät liiallista turismikalastusta. Lausunto on kiistanalainen, koska paikallisten verkkokalastus vaikuttaa myös kalakantoihin mittavasti. Myös Kilpisjärven jätevedenpuhdistamon päästöongelmat ja laulujoutsenen runsas määrä syksyisin ovat voineet vaikuttaa kalakantaan heikentävästi. 

Historiallisesti Könkämäeno on osa saamelaisaluetta, ja se on ollut saamelaisen elinkeinon yksi tärkeä tuki. 

## Lähteet
Matheson Island

**Matheson Island** on kylä Winnipegjärven keskiosassa sijaitsevassa samannimisessä saaressa Manitoban provinssissa Kanadassa. Kylässä asuu 99 asukasta ja siellä on 69 taloutta. Saarelle liikennöi lossi C.F. Ingemar Carlson II mannermaalta Islandview'stä, ja lautta MV Edgar Wood liikennöi Islandview'stä järven itärannalle Princess Harbourin ja Bloodveinin kyliin. Kylä sijaitsee noin 215 kilometriä pohjoiseen Winnipegistä. Kylä on perustettu vuonna 1903.

## Lähteet
Naturalismi (tietoteoria)

**Naturalismi** menetelmällisenä tai tietoteoreettisena käsitteenä tarkoittaa näkemystä, jonka mukaan luonnossa havaittavat ilmiöt ovat parhaiten selitettävissä luontoon pohjautuvilla syillä. Naturalistisen näkemyksen mukaan tietoteoria ei ole itsenäinen filosofian alue, vaan se tukeutuu empiirisen tutkimuksen tietoon, jonka tiede voi tarjota. Kysymyksiä näkemykselle asettaa muun muassa se kuinka naturalisti suhtautuu tietoteorian normatiiviseen luonteeseen, jos tieto ylipäätään käsitetään normatiivisena.

## Ontologinen naturalismi

Kysymyksiä naturalismille asettaa muun muassa se kuinka suhtaudutaan tietoteorian normatiiviseen luonteeseen, jos tieto ylipäätään käsitetään normatiivisena.

Kaikki eivät pidä erottelua metodologiseen ja ontologiseen naturalismiin onnistuneena. Filosofi Sami Pihlström on todennut, että naturalismi näyttäisi edellyttävän paitsi luottamusta tieteen menetelmiin, myös jonkinlaista näkemystä todellisuuden luonteesta, siitä, että todellisuus on todella luonnollinen ja sellaisena tieteen menetelmin tutkittavissa. Esimerkiksi teoksessa *Naturalism. A Critical Analysis* (2000) monet naturalismin arvostelijat esittävät, ettei naturalismia voida tulkita puhtaasti menetelmälliseksi kannaksi vaan se on omaleimainen filosofinen näkemys vain ontologisessa (palauttavassa tai karsivassa) muodossaan, jossa kaikki yliluonnolliset tai muut luonnontieteen maailmankuvaan sopimattomat oliot poistetaan järkiperäisen ajattelijan todellisuuskäsityksestä.

## Katso myös
* Empirismi
* Materialismi
* Looginen empirismi
* Positivismi

## Lähteet

## Kirjallisuutta
* 
* 
* 
* 

## Aiheesta muualla
* 
* 
* 
* Ylikoski, Petri: Tieteenfilosofian naturalistinen käänne . *Niin & näin* 3/1996.
* Naturalism.org. 
* Center for Naturalism. 
* Methodological Naturalism. *Internet Infidels*.
Lunar Strain

**Lunar Strain** on ruotsalaisen death metal -yhtye In Flamesin ensimmäinen albumi vuodelta 1994. Levy-yhtiönä toimi tuolloin Wrong Again Records.

## Kappaleet
Sävellykset: Jesper Strömblad ja Glenn Ljungström, sanoitukset: Mikael Stanne, ellei toisin mainita.
#
#
#
#
#
#
#
#
#
#

## Muusikot
*Mikael Stanne – laulu
*Jesper Strömblad – kitara, rummut ja koskettimet
*Carl Näslund – kitara
*Glenn Ljungström – kitara
*Johan Larsson – basso
*Ylva Wåhlstedt – viulut
*Oscar Dronjak – laulu
*Jennica Johansson – laulu

## Lähteet

## Aiheesta muualla
* 
*
Väestömaantiede

**Väestömaantiede** on kulttuurimaantieteen haara, joka liittyy läheisesti väestötieteeseen ja yhteiskuntatieteisiin, mutta maantiede tutkii väestöasioita alueellisesti. Väestömaantieteeseen luetaan myös eri kulttuurien, kielten ja uskontojen alueellisen jakautumisen tutkimus.
Kalteva torni

**Kalteva torni** on vuonna 2006 ensi-iltansa saanut suomalainen elokuva, jonka on ohjannut ja käsikirjoittanut Timo Koivusalo. Elokuva kertoo Martti Suosalon esittämän mieleltään järkkyneen, skitsofreniaa sairastavan miehen matkasta Suomesta Italiaan.  

Seela Sella palkittiin roolistaan parhaan naissivuosan Jussilla vuonna 2007. Lisäksi elokuva oli ehdolla kahdessa muussa kategoriassa: paras miespääosa (Suosalo) ja paras naispääosa (Liisa Kuoppamäki). Elokuva on myös edustanut Suomea saksalaisilla ja venäläisillä elokuvafestivaaleilla.

## Tuotanto

Kaltevan tornin käsikirjoitus perustui käsikirjoittaja-ohjaaja Timo Koivusalon omiin kokemuksiin 1980-luvun alusta, jolloin hän työskenteli mielisairaanhoitajana ja kriisipuhelintyöntekijöiden kouluttajana. Elokuvan budjetti oli  645&nbsp;300 euroa, johon Suomen elokuvasäätiö myönsi 451&nbsp;710 euron tuotantotuen. Kaltevaa tornia kuvattiin Satakunnan (Pori, Nakkila ja Harjavalta) lisäksi Italiassa Firenzessä, Pisassa ja Venetsiassa. Elokuvan Suomen ensi-ilta oli 20. lokakuuta 2006, mutta sen maailmanensi-ilta oli Oslossa Mielenterveyden maailmanliiton kansainvälisessä konferenssissa 11. lokakuuta 2006. Elokuvalla oli elokuvateattereissa 79&nbsp;731 katsojaa. 

## Lähteet

## Aiheesta muualla
* Arvostelu: Kalteva torni (elitisti.net)
Maks Luburić

**Vjekoslav ”Maks” Luburić** (6. maaliskuuta 1911 – 20. huhtikuuta 1969) oli Kroatian toisen maailmansodan aikaisen Ustaša-hallinnon jäsen ja sotarikollinen.

Luburićin isä kuoli pian ensimmäisen maailmansodan jälkeen ja perhe joutui elämään äärimmäisessä köyhyydessä. Nuoruudessaan Luburić ajautui pikkurikollisuuteen. Hänet pidätettiin ja tuomittiin irtolaisuudesta lyhyeen vankeusrangaistukseen vuonna 1929. Kahta vuotta myöhemmin, vuonna 1931, häntä syytettiin kavalluksesta. Mostarilainen oikeusistuin tuomitsi hänet viideksi kuukaudeksi vankeuteen. Pian tuomionsa julistamisen jälkeen hän kuuli Ustaša-järjestöstä ja siirtyi sen koulutusleireille Unkariin ja Italiaan.

Unkarissa Luburić tutustui Jure Francetićin, elinikäiseen ystäväänsä. Francetić keksi ryhtyä kutsumaan Vjekoslavia nimellä Maks, joka jäi pysyvästi käyttöön.

Toisen maailmansodan aikana, huhtikuussa 1941, Jugoslavian alueelle perustettiin Itsenäinen Kroatian valtio, joka oli Saksan ja Italian nukkevaltio. Ustaša-järjestö muodosti Kroatiasta yksipuoluediktatuurin.

Luburić oli noussut Ustašan kenraaliksi ja toimi Kroatian salaisen poliisin III-osaston johtajana. Hän oli organisoimassa Jasenovacin keskitysleiriä ja myöhemmin komensi sitä. Leirillä säilytettiin ja murhattiin juutalaisia, romaneja, serbejä ja Ustašaa vastustaneita kroaatteja. Luburić kävi lokakuussa 1941 Saksassa saamassa Gestapolta oppia keskitysleirien rakentamisessa ja hallinnoimisessa.

Luburić kannatti äärimmäisiä otteita vastarintaa kohtaan. Vuonna 1942 eräissä juhlissa Luburić kerskui toiminnallaan saaneensa aikaan enemmän surmattuja kuin mihin ottomaanit olivat aikanaan kyenneet. Saksalainen Wehrmachtin kenraali Edmund Glaise von Horstenau tapasi Luburićin Jasenovacissa ja kuvaili tätä esimiehilleen monilla negatiivisilla adjektiiveilla. Titon joukoissa taistellut ja myöhemmin korkea-arvoinen jugoslavialainen poliitikko Milovan Djilas on kuvaillut muistelmissaan, miltä Bosnian serbikylissä näytti Luburićin joukkojen riehunnan jälkeen. Myös Luburićin sisar Nada Šakić oli sotarikollinen. Hän johti Jasenovacin keskitysleirin naisten osastoa.

Huhti–toukokuussa 1945 Kroatian valtio sortui. Luburić lähti kohti Itävallan rajaa mukanaan pakolaisjoukko, joka koostui paitsi Ustašan joukoista perheineen, myös monista kroaateista, joilla ei ollut mitään tekemistä Ustašan julmuuksien kanssa. Tapaus johti Bleiburgin murhenäytelmään, jossa tuhannet ihmiset saivat surmansa. Luburić pääsi kuitenkin yhdessä Ustašan johtajan Ante Pavelićin kanssa pakenemaan ulkomaille.

Pian sodan jälkeen Luburić yritti nostaa vastarintaa Kroatiassa ns. *Krizari*- eli ristiretkeläississien avulla. Hanke kuitenkin tyrehtyi. Hän oleskeli sodan jälkeen Saksassa, Espanjassa, Kanadassa ja Ruotsissa. Hän perusti HNO-järjestön (*Hravatski narodni otpor*, "Kroatian kansan vastarinta") ja koordinoi sen terroria ympäri Eurooppaa. Vuonna 1969 Luburić löytyi kuoliaaksi pahoinpideltynä huvilaltaan Espanjassa. Todennäköisesti hänet tappoi Jugoslavian tiedustelupalvelun UDBA:n agentti Ilija Stanić.

## Lähteet
Théodule Ribot

**Théodule-Armand Ribot** (18. joulukuuta 1839  Guingampissa, Bretagne, Ranska – 9. joulukuuta 1916) oli ranskalainen psykologi.

Ribot sopiskeli Lycée de St Brieucissa ja suuntautui akateemiselle uralle. Vuonna 1856 Ribot alkoi opettaa ja sai vihdoin 1862 viran École Normale Supérieure -yliopistosta. Vuonna 1885 Ribot piti luentokurssin kokeellisesta psykologiasta Sorbonnen yliopistossa, ja kolme vuotta myöhemmin hänet nimitettiin Collège de Francen kokeellisen psykologian professoriksi. Väitöskirja *Hérédité: étude psychologique* on hänen tunnetuin teoksensa.

Kokeilevien menetelmien mukaisesti Ribot keräsi yhteen esimerkkitapauksia perityistä poikkeavuuksista. Hän oli erityisen kiinnostunut psyykkisten toimintojen fyysisestä tuottamisesta, kun taas henkiset tai ei-aineelliset tekijät Ribot jätti huomiotta. Herbert Spencerin ajatukset vaikuttivat häneen vahvasti, ja Ribot ranskansi tämän teoksen *Principles of Psychology*.

Lukuisten artikkelien lisäksi Ribot  kirjoitti Arthur Schopenhauerin filosofiaa käsittelevän teoksen *Philosophie de Schopenhauer* (1874). Oman aikansa psykologista tutkimusta hän kartoitti kirjoittamalla englantilaista psykologiaa käsittelevän teoksen *La psychologie anglaise contemporaine* (1870) ja saksalaista psykologiaa käsittelevän teoksen *La Psychologie allemande contemporaine* (1879). Merkittäviä ovat myös neljä monografiaa *Les Maladies de la mémoire* (1881), *Les Maladies de la volonté* (1883), *Les Maladies de la personnalité* (1885) ja *La Psychologie de l’attention* (1888), jotka käsittelevät mielisairauksia.

## Aiheesta muualla

* Hakosalo, Heini: Patologien avulla metafysiikkaa vastaan: Théodule Ribot'n naturalistinen psykologia. *niin & näin* 2/2002, 34–37.
Teos

**Teos** on Suomen tekijänoikeuslain tarkoittama ihmisen eli tekijän itsenäinen ja omaperäinen luomistyön tuote sen tekotavasta ja ilmenemismuodosta riippumatta. Teos on tekijänoikeussuojan, teossuojan, kohde. 

Teoksia ovat esimerkiksi kirjalliset teokset, taiteelliset teokset, valokuvateokset, elokuvateokset, taidemaalaukset ja sävelteokset. Kirjallisia teoksia ovat muun muassa tietokoneohjelmat, kartat, graafiset teokset sekä kaunokirjallinen teksti ja tietokirjallinen asiateksti. Tämä esimerkkiluettelo ei ole tyhjentävä, vaan teos voi olla mikä tahansa muukin *henkisen luomistyön* tulos.

Kirjallisia ja taiteellisia teoksia suojataan tekijänoikeudella ja muut teokset voivat saada tarpeellista suojaa tekijänoikeuden lähioikeuksista. 

## Teostaso
Teoksen määritelmä liittyy olennaisesti tekijänoikeuteen. Tekijänoikeuslaki antaa suojaa tekijöidensä teoksille, mutta myös asettaa vaatimuksia itse teoksen suhteen. Teoksen tulee ylittää niin sanottu teoskynnys eli saavuttaa teostaso. Suojaa nauttiakseen sen pitää olla tarpeeksi omaperäinen ja itsenäinen työ. 

Teostason saavuttaminen vaihtelee eri taiteenlajien välillä. Ratkaisu teostason saavuttamisesta tehdään tapauskohtaisella harkinnalla. Kiistatapauksissa yksittäisen teoksen teoskynnys määritellään tuomioistuimessa. Erään teosharkinnassa apuna käytetyn määritelmän mukaan teoskynnys ylittyy, jos voidaan olettaa, ettei kukaan muu työhön ryhtyessään olisi tehnyt samanlaista teosta.

## Erilaisia teoksia
Jos kaksi tai useampi tekijä ovat yhdessä luoneet teoksen heidän osuuksiensa muodostamatta itsenäisiä teoksia, on tekijänoikeus heillä yhteisesti. Yhdistämällä teoksia tai teosten osia voidaan aikaansaada kirjallinen tai taiteellinen kokoomateos ja siihen tekijänoikeus, mikä ei kuitenkaan rajoita oikeutta ensiksi mainittuihin teoksiin. Tämä pätee myös sellaisten musiikkiteosten kohdalla, joihin sanoittaja on kirjoittanut tekstin ja jonka säveltäjä on säveltänyt. Tällöin sanoitus on samanaikaisesti osa musiikillista teosta ja itsenäinen kirjallinen teos. Myös alkuperäinen sävellys ilman tekstiä on aina itsenäinen teos, mikäli se ylittää teoskynnyksen.

## Tekijänoikeutta ei ole
Tekijänoikeutta ei ole lakeihin, asetuksiin eikä valtion tai viranomaisten asiakirjoihin.
Rakennusta ja käyttöesinettä saa omistaja tekijän luvatta muuttaa, mikäli tekniset tai tarkoituksenmukaisuussyyt sitä vaativat. 

## Muita kuin teoksia ovat
Pelkästään tosiasioita sisältävät luettelot kuten puhelinluettelot eivät ole teoksia. Tosiasioiden selostuskin voi olla teos, jos kirjoittaja on ilmaissut asian sellaisella omaperäisellä tavalla, mihin kukaan muu ei olisi voinut päätyä. Luetteloille on säädetty laissa tekijänoikeutta suppeampi luettelosuoja.

Muita ei-teoksiksi luettavia asioita ovat muun muassa matemaattiset kaavat ja algoritmit, tv-ohjelmien juonet ja formaatit, mittausten tuloksien muodostama data, tilastotiedot, ruokareseptit ja standardit. Valokopiot eivät ole Suomen lain mukaan teoksia, ellei niissä ole käytetty merkittävää luovuutta. Tekijänoikeuden lisäksi muun muassa valokuvien kopioita suojaavat tekijänoikeuden lähioikeudet.

## Katso myös
*Immateriaalioikeus

## Lähteet

## Aiheesta muualla
Tähdentekijä

**Tähdentekijä** voi tarkoittaa ainakin seuraavia:

* *[[Tähdentekijä (vuoden 1980 elokuva)|Tähdentekijä]]* (*The Idolmaker*), Taylor Hackfordin ohjaama elokuva vuodelta 1980
* *[[Tähdentekijä (vuoden 1995 elokuva)|Tähdentekijä]]* (*L’Uomo delle stelle*), Giuseppe Tornatoren ohjaama elokuva vuodelta 1995
* ”Tähdentekijä” (”A Star Is Torn”), jakso *Simpsonit*-televisiosarjan 16. tuotantokaudella.
* Tähdentekijä, Jorma Aallon fantasiakirja vuodelta 2016
Eduardo Duhalde

**Eduardo Alberto Duhalde Maldonado** (s. 5. lokakuuta 1941) on argentiinalainen poliitikko (Partido Justicialista) ja maansa väliaikainen presidentti 2002–2003.

Duhalde syntyi Lomas de Zamorassa. Hän kouluttautui lakimieheksi ja valittiin vuonna 1987 Argentiinan kansankongressin jäseneksi. Hän oli vuosina 1989–1991 Carlos Menemin varapresidenttinä. 

Duhalde toimi Buenos Airesin kuvernöörinä kaksi kautta vuosina 1991–1999. Hän oli ehdolla presidentinvaaleissa 1999, mutta hävisi Fernando de la Rúalle. Rúan erottua talouskriisin ja joulukuun 2001 mellakoiden jälkeen kansankongressi nimitti Duhalden 2. tammikuuta 2002 Argentiinan väliaikaiseksi presidentiksi. 

Hänen oli alun perin tarkoitus hoitaa virkaa pari kuukautta, mutta hän toimi maan presidenttinä yli vuoden. Tänä aikana hän julisti maan maksukyvyttömäksi ja päästi peson kellumaan. Peso oli ollut 11 vuotta sidottuna dollariin hyperinflaation estämiseksi. Tämä oli johtanut kakoishinnotteluun, ja markkinapeso oli arvoltaan vain puolet virallisesta pesosta Peson kellutus johti 70 prosentin inflaatioon. Syyt Etelä-Amerikan entisen rikkaimman valtion vararikosta yltiöyksityistämisen ja uusliberaalin talouspolitiikan seurauksena on esitetty osuvasti dokumenttielokuvssa Argentiinan ryöstö (Memoria del saqueo; Fernando Solanas, 2004).

Tyytymättömyyden ja painostuksen vuoksi Duhalde julisti uudet vaalit ja häntä seurasi toukokuussa 2003 Néstor Kirchner.

Duhalde on naimisissa Hilda de Duhalden kanssa, joka pyrki lokakuun 2005 vaaleissa parlamenttiin Buenos Airesista Kirchnerin vaimon Cristina Fernández vastaehdokkaana, mutta hävisi tälle.

## Lähteet

## Aiheesta muualla

* Quem é Eduardo Duhalde  BBC
Richard Reid

**Richard Colvin Reid** (s. 12. elokuuta 1973), lisänimeltään **Shoe Bomber** ("Kenkäpommittaja") on brittiläinen mies, joka tuomittiin vuonna 2002 Yhdysvalloissa elinkautiseen vankeuteen terrori-iskuyrityksestä. Reid oli matkustajana American Airlinesin lennolla 63 Pariisista Miamiin 22. joulukuuta 2001. Hän yritti räjäyttää koneen kenkiinsä kätkemillään räjähteillä.

Reid yritti sytyttää kenkiinsä piilottamansa räjähteet tulitikuilla. Henkilökunta huomasi hänen yrityksensä, ja onnistui matkustajien avulla taltuttamaan Reidin. Räjähteiden teho olisi riittänyt tuhoamaan lentokoneen. Koneessa oli 197 ihmistä.

Reid kertoi kuulusteluissa olevansa fundamentalistinen islamisti. Reidin äiti on britti ja isä jamaikalainen, heistä kumpikaan ei ole islaminuskoinen. Reid kääntyi islamiin ollessaan vankilassa Felthamissa. Reid on sanonut olleensa kuuntelemassa radikaalin muslimisaarnaaja Abu Hamza al-Masrin luentoja Finsbury Parkissa Lontoossa. Samoja luentoja olivat kuuntelemassa myös vuoden 2005 Lontoon terrori-iskujen tekijät. Reid on kouluttautunut terroristijärjestö al-Qaidan leirillä Afganistanissa.

Reid suorittaa tuomiotaan ADX Florence -vankilassa.

## Lähteet

## Aiheesta muualla
*BBC
Sid Wilson

**Sidney George ”Sid” Wilson** on alternative metal -yhtye Slipknotin DJ. Hän esiintyy myös DJ Starscreamin nimellä.

Slipknotissa Sid Wilson toimii DJ:nä. Hänen Slipknot-naamareitaan ovat olleet useat erilaiset muunnelmat kaasunaamarista. Yksi yhtyeen alkuaikojen konserttien ohjelmanumeroista oli Wilsonin harrastama crowd surfing. Hän on myös sytyttänyt itsensä palamaan lavalla esittäessään kappaletta ”Scissors” sekä murtanut molemmat kantapäänsä All Hope Is Gone -kiertueen avauskonsertissa hypätessään rumpujalustalta alas. Sid on suuri *[[Transformers]]*-fani, mikä näkyy esimerkiksi hänen taiteilijanimessään ja tatuoinneissaan.

Wilsonin vanhemmat ovat kotoisin Englannista. Wilsonilla oli syntyessään kaksi ylimääräistä sormea, mutta ne poistettiin syntymän jälkeen.

## Diskografia
**Slipknot**
* 1999: *[[Slipknot (albumi)|Slipknot]]*
* 2001: *[[Iowa (albumi)|Iowa]]*
* 2004: *[[Vol. 3: (The Subliminal Verses)]]*
* 2008: *[[All Hope Is Gone]]*

* 2014: *[[.5: The Gray Chapter]]*

* 2019: We Are Not Your Kind

**DJ Starscream**
* 2003: *[[Full Metal Scratch-It]]*
* 2003: *[[Abunaii Sounds - Tataku On Your Atama]]*
* 2005: *[[Sound Assault]]*
* 2005: *[[Live at Konkrete Jungle New York City]]*
* 2006: *[[The New Leader]]*
* 2008: *[[King Of The Jungle]]*
Flemming Rasmussen

**Flemming ”Razz” Rasmussen** (s. 1. tammikuuta 1958 Kööpenhaminassa) on metallimusiikin parissa työskennellyt tanskalainen äänittäjä ja tuottaja.

Rasmussenin uran tunnetuin yhteistyö tapahtui Metallican kanssa. Sen tuloksena Rasmussen äänitti ja tuotti albumit *[[Ride the Lightning]]*, *[[Master of Puppets]]* ja *[[...And Justice for All]]*.

Hän on tuottanut myös Morbid Angelin albumin *[[Covenant (Morbid Angelin albumi)|Covenant]]*, Blind Guardianin albumit *[[Nightfall in Middle-Earth]]* ja *[[Imaginations from the Other Side]]*, Evilen albumin *[[Enter the Grave]]* sekä suomalaisen Ensiferumin albumin *[[Iron]]*.
Berens River First Nation

**Berens River First Nation** on Berens Riverin kylän tuntumassa ja Berensjoen varrella Manitoban provinssissa Kanadassa sijaitseva First Nations -intiaanireservaatti. Reservaatti sijaitsee Winnipegjärven pohjoisaltaan itärannalla noin 270 kilometriä pohjoiseen Winnipegistä. Intiaanireservaatin väkiluku on noin 1&nbsp;300 asukasta, lisäksi varsinaisen reservaatin ulkopuolella elää noin 700 asukasta. Reservaatin pinta-ala on 2&nbsp;795 hehtaaria.

Reservaatti ylläpitää Berens River Community Centre -asukastupaa. Paikalliset palvelut keskittyvät pääasiassa matkailuelinkeinon ympärille.

## Lähteet

## Aiheesta muualla
* Southeast Community Futures Development Corporation: Communities: Berens River
Keep of Kalessin

**Keep of Kalessin** on norjalainen extreme metal -yhtye. Se perustettiin Trondheimissä alun perin vuonna 1993 nimellä Ildskjaer. Nykyiseen nimeensä yhtye vaihtoi vuonna 1996. Yhtyeen musiikissa yhdistyvät perinteiset ja raa'at black metal -ainekset melodisuuteen, teknisyyteen, eeppisyyteen ja mystiikkaan. Laulujensa sanoituksiin yhtye kertoo saaneensa vaikutteita muun muassa yhdysvaltalaisen fantasiakirjailija Ursula le Guinin teoksista. Yhtyeen nimi on otettu Maameren tarinat -kirjasarjan arkkilohikäärmeeltä nimeltä Kalessin, joka hallitsee Maameren maailmaa. Keep of Kalessin oli ehdolla Spellemannprisenin, Norjan Grammyn saajaksi metalliyhtyeen luokassa vuonna 2008.

Yhtyeen varhaisessa kokoonpanossa olivat Ghash (laulu), Obsidian C. (kitara, koskettimet), Warach (basso) ja Vyl (rummut). Tällä kokoonpanolla yhtye julkaisi kaksi albumia: *Through Times of War* 1997 ja *Agnen: A Journey Through the Dark* 1999 ennen hajoamistaan. Sen jälkeen Obsidian C. teki kiertueita Satyriconin kanssa mutta palasi Keep of Kalessinin pariin äänittääkseen ep-levyn *Reclaim* vuonna 2003. Vuonna 2006 hän kokosi uudelleen yhtyeen äänittääkseen kolmannen albumin *Armada*. Yhtye teki kiertueen Behemothin ja Dimmu Borgirin kanssa varhain vuonna 2008. Neljäs albumi Kolossus julkaistiin 6. kesäkuuta 2008.

Vuonna 2010 yhtye aukoi uusia uria osallistumalla Norjan Eurovision-laulukilpailun karsintaan kappaleella "The Dragon Tower", voitti semifinaalit ja jatkoi kansalliseen finaaliin. Yhtye sai finaalissa kolmannen sijan. Viides albumi Reptilian julkaistiin 10. toukokuuta 2010.

## Diskografia
;Studioalbumit
* 
* 
* 
* 
* 
* 
* 

**EP:t**
* 
* 
* 

;Demot
* 

## Jäsenet
### Nykyiset
* Obsidian C. (A.O Gronbech) – kitara, syntikka, taustalaulu
* Thebon – laulu
* Wizziac – basso, taustalaulu
* Vyl (Vegard Larsen) – rummut

### Entiset
* Attila Csihar – laulu
* Frost (Kjetil Haraldstad) – rummut
* Ghâsh – laulu
* Kesh – basso
* Warach (Øyvind Westrum) – basso
* Cernunnus (Tor-Helge Skei) – livekitara

## Lähteet

## Aiheesta muualla
* Virallinen sivusto
Montan vesivoimalaitos

**Montan vesivoimalaitos** on vesivoimalaitos Oulujoessa. Se sijaitsee Montassa noin kahden kilometrin päässä Muhoksen keskustaajamasta. Voimalaitos on Oulujoen voimalaitoksista toinen Oulun Merikosken jälkeen. Voimalaitoksen ja lähellä sijaitsevan asuntoalueen on suunnitellut arkkitehti Aarne Ervi. Oulujoki Osakeyhtiön rakentama voimalaitos valmistui vuonna 1955.

Voimalaitoksen omistaa Fortum Oyj. Siinä on kolme Kaplan-turbiinia, joista saadaan sähkötehoa yhteensä 47 MW. Voimalan pudotuskorkeus on 12,2 metriä.

Voimalaitoksen rakenteet on paalutettu saveen betonista valettujen paalujen päälle. Sen putouskorkeuteen sisältyy Pyhäkosken alaosa ja Montankoski.

## Kuvia Montan voimalalta

Tiedosto:Montta 1.JPG|Ohijuoksutus 12.8.2012
Tiedosto:Montta 2.JPG|Voimalarakennus takaa
Tiedosto:Montta 3.JPG|Voimalan yläpuolista jokea


## Lähteet
*Oulujokivarren maisemaselvitys ja maisemanhoitosunnitelma. Suunnittelukeskus Oy, Oulu. 2002
*Yhdysvaltain Energiavirasto 

## Aiheesta muualla
Leppiniemi

**Leppiniemi** on kylä Muhoksen kunnassa. Kylä sijaitsee Oulujoen varrella Pyhäkosken voimalaitoksen läheisyydessä, noin kuuden kilometrin päässä Muhoksen keskustaajamasta. Alueen asuntokanta on rakennettu 1940–1950-lukujen vaihteessa voimalaitoksen rakennustöiden yhteydessä. Suuri osa alueen asuntokannasta on omakoti-, rivi-, ja paritaloja, mutta alueella on myös muutama pienkerrostalo sekä pari liikekiinteistöä. Alueen suunnitelmat on laatinut arkkitehti Aarne Ervi. Suurin osa Leppiniemen rakennuksista ja sen puistomainen miljöö ovat suojeltuja niiden kulttuurihistoriallisen arvon vuoksi. Nykyisin suurimman osan alueesta omistaa sieviläinen kiinteistönhallintaa harjoittava yksityinen osakeyhtiö Ameta Oy.

Leppiniemessä toimii lisäksi Oulujokilaakson Golfin ylläpitämä golfkenttä.

## Lähteet

## Aiheesta muualla
* Ameta Oy
* Asumaan Leppiniemeen
Humphrey Gilbert

**Humphrey Gilbert** (noin 1537–1583) oli Devonista kotoisin ollut englantilainen tutkimusmatkailija, joka oli kruunun palveluksessa Elisabet I:n hallitusaikana. Hän opiskeli navigointia ja sodankäyntiä Oxfordissa, liittyi armeijaan ja haavoittui Le Havressa vuonna 1563.

Gilbert esitti vuonna 1566 ajatuksen, jonka mukaan luoteisväylää purjehtimalla voisi päästä Itä-Intiaan. Kuningatar hylkäsi ehdotuksen ja lähetti Gilbertin sen sijaan Irlantiin, missä Gilbert kukisti kapinaan ja perusti protestanttisia siirtokuntia saaren eteläosaan.  

Kuningatar tyrmäsi myös Gilbertin suunnitelmat vallata alueita Espanjalta ja Ranskalta, mutta sai valtakirjan vallata "pakanamaita". 3. elokuuta 1583 hän saapui nykyisen Kanadan alueella sijaitsevaan Newfoundlandiin ja valtasi sen Britannian merentakaiseksi siirtokunnaksi. Kotimatkalla hän joutui myrskyyn ja hukkui. 

## Lähteet
Hevaanjoki

**Hevaanjoki** eli **Hevaajoki** () on joki Inkerissä, Leningradin alueella. Se saa alkunsa Mustajoen ja Ruitsanjoen yhtymäkohdasta ja laskee Kaprionlahteen Sosnovyi Borin keskustan eteläpuolella. Joki on 38 kilometriä pitkä ja sen yläjuoksu on 27 metrin korkeudella merenpinnasta. Joki laskee keskimäärin 0,71 metriä kilometrin matkalla.

Hevaanjoen yläjuoksu on varsin harvaan asuttua aluetta. Alajuoksun tärkeimmät asutuskeskittymät ovat Hevaa, Uusi-Vääskylä ja Sosnovyi Bor. Pietari–Veimar-rata ylittää joen Sosnovyi Borin keskustan itäpuolella runsaan viiden kilometrin päässä joen suusta. Aivan rautatiesillan kupeessa sijaitsee rataosan Seisake 80&nbsp;km. Sosnovyi Borin kohdalla joki tekee jyrkän mutkan keskustan eteläpuolitse ja kulkee Vääskylän rautatieaseman ohitse. Merkittävin sivujoki on Lupanovanjärvestä laskeva Lupanovanjoki, joka yhtyy Hevaanjokeen Uuden-Vääskylän ja Hevaan välillä.

## Lähteet
Trial

**Trial** voi tarkoittaa mm:

*moottoripyörätrialia
*polkupyörätrialia
*autotrialia

Englannin sana *trial* tarkoittaa testiä, koetta ym.
Montta

**Montta** on kylä Oulujoen varrella Muhoksen keskustaajaman tuntumassa Pohjois-Pohjanmaalla. Kylä on syntynyt Montan voimalaitospadon rakentamistöiden yhteydessä 1940–1950-lukujen vaihteessa. Alueen rakennussuunnitelmat ovat Aarne Ervin käsialaa. Kylän ympäristön maasto on vaihtelevaa, pääasiassa mäkistä kangasmaastoa, jonka korkeuserot ovat suuret. Kylältä on hyvät linja-autoyhteydet keskustaajamaan sekä Oulun suuntaan. Kylässä sijaitsee myös leirintäalue.

## Nature Dream Days
Nature Dream Days sijaitsee n. 30 kilometrin päässä Oulun kaupungista Oulujoen rannalla. Vuodesta 2024 lähtien leirintäalueella on ollut uudet omistajat. 

## Aiheesta muualla
Limingan lakeus

**Limingan lakeus** on valtakunnallisesti tunnettu laaja ja yhtenäinen viljelyskäyttöön otettu tasankoalue Pohjanlahden rannalla Limingan, Lumijoen, Tyrnävän, Kempeleen, ja Oulun alueella Pohjois-Pohjanmaalla. Alueen pinta-ala on noin 25&nbsp;000 hehtaaria. Tasankoalue on maisemallisesti erikoislaatuinen viljelysalue, ja alueella sijaitsee kansainvälisesti arvokkaita kosteikkoalueita.

Limingan lakeus on lähes täysin tasainen alue, jonka peltomaisemaa sävyttävät lukuisat kylät, ladot sekä viljelyalueiden ojissa kasvava puusto ja pensaikot. Alue on lähes puuton, ja paikoitellen vapaa näkyvyys on useita kilometrejä. Liminganlahden rantaruovikot ja -niityt ovat luonnollinen osa lakeuden maisemaa. Alueen halki virtaavat sekä Liminganjoki, Temmesjoki, Tyrnävänjoki että Ängeslevänjoki.

Limingan kirkonkylän ja Tyrnävän välisellä alueella alueen tasankomaisuus korostuu, sillä maanpinta nousee kymmenen metriä merenpinnan yläpuolelle vasta 15 kilometrin päässä merenrannasta. Tasankoalue on vanhaa maankohoamisrantaa. Alueen maakerrostumissa yleisin maalaji on savi, jota esiintyy paikoitellen jopa 50 metrin paksuisina kerroksina.

Limingan- ja Temmesjokien varsien asutus on alkanut varhain, jo 1500-luvulla alueella oli paikoitellen tiheää asutusta. Asutuskeskukset ovat syntyneet pääasiassa jokiuomien tuntumaan luonnollisten kulkureittien varsille.

Limingan lakeuksien kuvaajana on tullut tunnetuksi erityisesti taidemaalari Vilho Lampi (1898–1936). Kirjailija Paavo Rintala (1930–1999) on kertonut vaikuttimikseen vuonna 1959 ilmestyneen Lammen elämästä kertovan romaanin *[[Jumala on kauneus]]* kirjoittamiselle sen, että hän halusi näyttää oululaisille ja varsinkin tasankoviljelijöille, kuinka upeita maisemia heillä on.

## Lähteet

## Aiheesta muualla
* Ymparisto.fi: Limingan lakeus
* Lakeuden kulttuuripolku 
* Limingan niityt, Suomen Kuvalehti, 19.08.1933, nro 34, s. 20, Kansalliskirjaston digitaaliset aineistot
* Limingan niittyjen mysteerio, Suomen Kuvalehti, 15.07.1939, nro 28, s. 8, Kansalliskirjaston digitaaliset aineistot
* Limingan niittyjen pulmaa pohditaan, Suomen Kuvalehti, 26.08.1939, nro 34, s. 23, Kansalliskirjaston digitaaliset aineistot
Psykiatrinen vankisairaala

**Psykiatrinen vankisairaala** (entinen **Vankimielisairaala**) on psykiatrinen sairaala, jossa hoidetaan psykiatrista hoitoa tarvitsevia vankeja, ja tehdään mielentilatutkimuksia ja vaarallisuusarvioita. 

Psykiatrisen vankisairaalan vuonna 1911 toimintansa aloittanut Turun yksikkö (aikaisempi nimi Vankimielisairaala) sijaitsee nykyään Turun vankilan vieressä Saramäessä. Vankimielisairaala toimi vuoteen 2007 Turun keskustassa Kakolan vankilan yhteydessä ennen uuden vankilan valmistumista. Yksikössä on 40 hoitopaikkaa, ja henkilökunnan vahvuus on 49, joista hoitajia on 39. Psykiatrinen vankisairaala Turussa on vankeinhoidossa ainoa päivystävä sairaala, joka ottaa vastaan tahdosta riippumattomaan hoitoon tulevat potilaat valtakunnallisesti. Valtaosa potilaista on kuitenkin hoidossa vapaaehtoisesti. Psykiatrisella vankisairaalalla on yksikkö myös Vantaan vankilassa. Vantaan yksikössä on 15 paikkaa, joista yksi varattu naispaikaksi. Vantaan yksikkö hoitaa ainoastaan vapaaehtoisesti hoitoon tulevia vankipotilaita. Kummallakin yksiköllä on myös vankilan yhteydessä toimiva poliklinikka, ja lääkäreitä on yhteensä kuusi. Turun yksikön lakkauttamisesta on käyty vuodesta 2024 keskustelua osana laajempia hallituksen säästötavoitteita, mutta päätöksiä ei ole tehty  Laitos kuuluu Rikosseuraamuslaitoksen terveydenhuoltoyksikön organisaatioon. Psykiatrisen vankisairaalan vastaava ylilääkäri on Marja Salomaa.

Vuosittain sairaalassa toteutetaan 2010-luvun alun tietojen mukaan noin 450 hoitojaksoa, ja valtaosa potilaista on miehiä. Psykiatrista sairaanhoitoa kaipaavat naisvangit hoidetaan joko Psykiatrisen vankisairaalan Turun yksikössä tai Vankisairaalassa Hämeenlinnassa. Tahdosta riippumattomasti voidaan naispotilaita hoitaa ainoastaan Psykiatrisen vankisairaalan Turun yksikössä. Hoitojaksojen keskimääräinen kesto oli vuonna 2012 32,5 vuorokautta.

Psykiatrisen vankisairaala tai vankimielisairaalaa ei tule sekoittaa Suomen valtiollisiin psykiatrisiin sairaaloihin. Niitä on Suomessa kaksi, Niuvanniemen sairaala ja Vanhan Vaasan sairaala. Kyseisissä sairaaloissa toteutetaan pitkäaikaista kuntouttavaa hoitoa, eivätkä potilaat ole vankeinhoidon piirissä.

## Katso myös
* Oikeuspsykiatrinen sairaala

## Lähteet

## Aiheesta muualla
*
Plastic Ono Band

**Plastic Ono Band** on John Lennonin vuonna 1969 perustama yhtye. Alun perin The Beatlesin jäsenenä maailman tunnetuimpien muusikoiden joukkoon noussut Lennon perusti Plastic Ono Bandin rauhankampanjaansa varten, ja se oli hänen toinen yhtyeensä ja aluksi sivuprojekti, kunnes Beatles hajosi.

Plastic Ono Bandin ensimmäinen single oli *[[Give Peace a Chance]]*, jonka Lennon oli säveltänyt hänen ja Yokon yhteisellä häämatkalla. Single menestyi oikein hyvin, ja kappaleesta itsestään tuli ikoninen. Yhtyeen toinen single oli *[[Cold Turkey]]*, jonka Lennon oli alun perin säveltänyt Beatlesille seuraavaksi singleksi, mutta koska muut Beatlesin jäsenet eivät halunneet sitä singleksi, Lennon päätti julkaista sen Plastic Ono Bandin kanssa. Vuonna 1969 Lennon järjesti rauhankonsertin Torontossa Plastic Ono Bandin kanssa. Yhtyeeseen liittyivät konserttia varten Eric Clapton, Klaus Voormann ja Alan White. Konsertti oli suuri menestys, ja sitä julkaistiin myös livealbumi *[[Live Peace in Toronto 1969]]*. Albumilla on myös jam-sessio, jolla soittaa The Beatlesin jäsen ja soolokitaristi George Harrison. Vuonna 1970 Beatles hajosi ja Lennon vaihtoi Plastic Ono Bandin nimeksi John Lennon and the Plastic Ono Band. Tällä nimellä yhtye julkaisi kaksi albumia, Lennonin ensimmäisen sooloalbumin *[[John Lennon/Plastic Ono Band]]* sekä Yoko Onon albumin *Yoko Ono/Plastic Ono Band*. Molemmilla albumeilla Plastic Ono Band on vain taustayhtye. Yhtye julkaisi myös yhden singlen *Instant Karma*, joka oli Lennonin sävellys ja menestyi singlelistoilla erittäin hyvin nousten lähelle ykköspaikkaa. Vuonna 1971 Lennon lähti kokonaan soolouralle, ja hänen seuraava albuminsa *[[Imagine (John Lennonin albumi)|Imagine]]* julkaistiin ilman Plastic Ono Bandia kuten hänen seuraavatkin albuminsa. Virallisesti Plastic Ono Band ei koskaan hajonnut, mutta käytännössä sen toiminta loppui vuonna 1971.

Vuonna 2009 Plastic Ono Bandin toiminta alkoi uudelleen, kun se julkaisi uuden EP:n uudella kokoonpanolla. Alkuperäisjäsenistä mukana oli vain Yoko Ono; John Lennon oli kuollut vuonna 1980. Myös muun muassa Lennonin ja Onon yhteinen poika Sean Lennon soittaa uudessa Plastic Ono Bandissa.

## Diskografia
**[[Live Peace in Toronto 1969]]* (1969)
**[[John Lennon/Plastic Ono Band]]* (1970)
**[[Yoko Ono/Plastic Ono Band]]* (1970)
**[[Fly (Yoko Ono albumi)|Fly]]* (1971)
**[[Don't Stop Me! EP]]* (2009)
**[[Between My Head and the Sky]]* (2009)
**[[The Flaming Lips]] with [[Yoko Ono]]/Plastic Ono Band EP* (2011)
**[[Take Me to the Land of Hell]]* (2013)

## Lähteet
*http://yopob.com/
Vince Vaughn

**Vincent Anthony ”Vince” Vaughn** (s. 28. maaliskuuta 1970 Minneapolis, Minnesota) on yhdysvaltalainen näyttelijä. Hänen uransa alkoi 1980-luvun lopulla, kun hän esiintyi pienissä televisiorooleissa ennen tuloaan valkokankaalle vuoden 1996 *[[Swingers]]*-elokuvan myötä. Sen jälkeen Vaughn on esiintynyt muun muassa useissa menestyneissä Hollywood-komedioissa. Vaughn on 196 senttimetriä pitkä.

## Elämäkerta
### Nuoruus

Vaugh syntyi Minneapolisissa, Minnesotassa kauppias Vernon Lindsay Vaughnille ja Sharon Eileen DePalmolle. Hänellä on myös kaksi vanhempaa siskoa, Valerie ja Victoria. Vaughin isä oli protestantti ja hänen äitinsä katolinen, joten Vaughnille opetettiin molempien oppeja. Lisäksi hänellä on englantilaisia, irlantilaisia, saksalaisia, italialaisia ja libanonilaisia esivanhempia. Vaughin vanhemmat erosivat vuonna 1991. Hän varttui Buffalo Grovessa, Illinoisissa ja sitten Lake Forestilla, Illinoisissa, missä hän valmistui Lake Forest High Schoolista vuonna 1988. Hän kiinnostui teatterista jo nuorena. Vaikka hän ajatteli alun perin uraa urheilijana, hän päätti alkaa näyttelijäksi vuonna 1987.

### Ura
Vuonna 1988 Vaugh esiintyi Chevroletin televisiomainoksissa ja siirtyi Hollywoodiin. Vaikka hän näytteli vuonna 1989 televisiosarja China Beachissa ja kolmessa CBS Schoolbreak Specialsissa, hän sai paljon hylkäyksiä. Hänen ensimmäinen elokuvaroolinsa oli vuoden 1993 *[[Rudy]]*-elokuvassa. Kuvatessaan Rudya, Vaugh tapasi Jon Favreaun, joka työskenteli *[[Swingers]]*-elokuvan parissa ja tämä päätti ottaa Vaughin mukaan elokuvaan.

*Swingers* julkaistiin heinäkuussa 1996 ja siitä tuli hyvin onnistunut. Ohjaaja Steven Spielberg näki Vaughin elokuvassa ja otti tämän mukaan *[[Kadonnut maailma: Jurassic Park]]* -elokuvaansa, mikä toi Vaughnille paljon tunnustusta. Tämän jälkeen Vaughn oli mukana useissa elokuvissa, kuten vuoden 1998 uusintaversiossa Alfred Hitchcockin *[[Psyko (vuoden 1960 elokuva)|Psyko]]sta*. Vuonna 2000 hän näytteli *[[The Cell]]* -elokuvassa Jennifer Lopezin kanssa ja vuonna 2001 elokuvassa *Made*. Vuonna 2003 hän esiintyi menestyksekkäästi komediaelokuvassa *[[Old School]]* ja hänestä tuli yhä suurempi tähti. Tämän jälkeen hän on näytellyt pääasiassa komedioissa kuten Ben Stillerin kanssa hittielokuvissa *[[Starsky & Hutch (elokuva)|Starsky & Hutch]]* sekä *[[Dodgeball – boltsit pelissä]]*.

Vuonna 2015 Vaugh näytteli Frank Semyonia HBO:n rikossarjassa *[[True Detective]]*.

### Yksityiselämä
Vuonna 2001, kuvatessaan *[[Pelon ilmapiiri]]ä*, Vaughn joutui kapakkatappeluun paikallisen miehen kanssa. Steve Buscemia viillettiin kasvoihin tämän yrittäessä lopettaa tappelua ja hänellä on yhä poskessaan arpi. Vuoden 2018 kesäkuussa Vaughn pidätettiin rattijuopumuksesta Manhattan Beachissa.

Vaughn seurusteli näyttelijä Jennifer Anistonin kanssa runsaan vuoden ajan. Parin edustajat vahvistivat Vaughnin ja Anistonin eronneen joulukuussa 2006. Vuonna 2009 Vaughn kihlautui kanadalaisen kiinteistövälittäjä Kyla Weberin kanssa. 

## Filmografia

## Lähteet

## Aiheesta muualla

*
Louis Becke

**George Lewis Becke**, muita nimiä: **Louis Becke** ja **Lewis Becke** (18. kesäkuuta 1855 Port Macquarie, Uusi Etelä-Wales, Australia – 18. helmikuuta 1913 Sydney, Australia) oli australialainen kirjailija. Hän vietti pitkiä ajanjaksoja eteläisen Tyynenmeren saarilla, jotka innoittivat useita hänen teoksiaan. Suurin osa hänen teoksistaan käsitteleekin Oseaniaa.

## Elämäkerta
Becken vanhemmat olivat englantilaissyntyisiä. Isä oli virkailija paikallisessa Petty Sessions -oikeusistuimessa. Becke aloitti koulunkäynnin vasta kaksitoistavuotiaana, kun perhe muutti Sydneyyn. Kahden vuoden kuluttua hän jo kuitenkin lähti San Franciscoon, jossa hän tutustui pahamaineiseen Bully Hayesiin, mutta palasi Australiaan 1871. Hän työskenteli pian Hayesin palveluksessa lastinvalvojana. Hän oli Hayesin laivalla *Leonoralla*, kun se joutui pyörremyrskyyn ja tuhoutui Karoliineilla. Hän kertoo tapahtumista kirjassaan *Ridan, the Devil, and Other Stories* (1899). Hän työskenteli eri ammateissa ja avioitui Tuvalussa Nukufetaussa paikallisen tytön Nelea Tikenan kanssa. Menetettyään omaisuutensa haaksirikossa hän lähti Tuvalusta ja jätti vaimonsa sinne. Britanniassa ja Marshallinsaarilla viettämiensä vuosien jälkeen hän palasi Australiaan 1885.

Becke avioitui Elizabeth (Bessie) Maunsellin kanssa 1886, ja perhe muutti 1888 Townsvilleen. 1892 hän palasi Sydneyyn. Kun töitä ei löytynyt, hän ryhtyi kirjoittamaan tavattuaan Ernest Favencin kautta toimittaja J. F. Archibaldin, joka kehotti häntä hyödyntämään kokemuksiaan Etelämerellä. Ensimmäinen kertomus oli "Tis in the Blood", joka ilmestyi 6 toukokuuta 1893. Vuoden kuluttua ilmestyi novellikokoelma *By Reef and Palm*. Hän kirjoitti kaikkiaan 34 kirjaa, joista 13 romaania, kuusi yhdessä Walter James Jefferyn kanssa. Australialainen kirjailija ja kirjallisuudentutkija Colin Roderick pitää hänen merkittävimpinään teoksia *Adventures of a Supercargo* (1906) ja *The Adventures of Louis Blake* (1909).

Kirjat olivat menestyksiä, mutta sopimuksellisista syistä hän hyötyi niistä itse hyvin vähän. Hän ajautui konkurssiin 1894. Hän erosi vaimostaan 1896 ja muutti Englantiin tyttärensä ja naisystävänsä Fanny Sabina Longin kanssa. Heidät vihittiin 1908, vaikka aiempi avioliitto oli yhä voimassa. Hän kävi vielä Tyynellemerellä tutkimassa kansanrunoutta, mutta palasi Sydneyyn 1909 ja keskittyi kirjoittamaan. Hän oli velkainen ja juopotteli. Hän sairasteli ja kuoli syöpään.

Becke sai postuumisti 1913 Commonwealth Literary Fund Fellowships -stipendin, joka myönnettiin hänen leskelleen Fanny Beckelle.

## Suomennetut teokset
* *Helmenpyydystäjä Barry: romaani Etelämereltä* (*Edward Barry (South Sea pearler)*, 1913), Helsinki: Otava, 1927. Tähtisarja 64.

## Lähteet

## Aiheesta muualla
* Sally O'Neill: Becke, George Lewis (Louis) (1855–1913) 
* Louis Becke 
* Louis Becken teoksia Internet Archivessa 
* Louis Becken teoksia Project Gutenbergissa
Atapuerca

**Atapuerca** on kunta Espanjassa Burgosin maakunnassa. Kunnassa asuu noin 190 asukasta (2015).

Atapuercan lähistön luolista on löydetty Euroopan vanhimmat tunnetut ihmisensukuisten lajien fossiilit ja kivityökalut. Ne on ajoitettu välille 780 000 - miljoona vuotta sitten. Tunnetuin paikka on *Sima de los huesos*, josta on löytynyt noin 30 heidelberginihmisen, neandertalinihmisen suoran esi-isän luurankoa. Tutkijat kiistelevät siitä, johtuuko luurankojen kasautuminen luonnonvoimista vai hautauskulttuurista.

Atapuerca on Unescon maailmanperintökohde.

## Lähteet

## Aiheesta muualla
Satiainen

**Satiainen** (*Pthirus pubis*) on ihmisen karvoissa, etenkin häpykarvoituksessa tavattava 1,5–2 millimetriä pitkä siivetön täi. Alue, jossa on satiaisia, kutiaa kovasti, ja ihossa voi näkyä sinisiä täpliä ja raapimajälkiä. Satiaiset siirtyvät ihmisestä toiseen ihokosketuksessa, seksuaalisessa kanssakäymisessä tai vaatteiden välityksellä. Satiaisia voi olla myös kulmakarvoissa tai jopa silmäripsissä. Satiaiset munivat ruumiin karvoihin ja imevät verta. Satiaista esiintyy Suomessa melko yleisesti.

## Lähteet

## Aiheesta muualla
* Laji.fi: Satiainen (''Pthirus pubis'')
* Nettiterveys: Satiainen (pthirus pubis)
* ITIS: Pthirus pubis 
* UniProt: Taxonomy - ''Pthirus pubis'' 
* Global Biodiversity Information Facility (GBIF): ''Pthirus pubis'' 
* University of Michigan, Animal Diversity Web (ADW): ''Pthirus pubis''
Global War on Terrorism Expeditionary Medal

**Global War on Terrorism Expeditionary Medal** (GWOTEM, ) on Yhdysvaltain asevoimien kunniamitali, joka perustettiin maaliskuussa 2003 presidentti George W. Bushin asetuksella. Mitalilla palkitaan terrorisminvastaisessa sodassa 11. syyskuuta 2001 jälkeen kunnostautuneet.

*  mitalin nauha

Mitalin saadakseen sotilaan täytyy palvelle vähintään 30 päivää yhtäjaksoisesti tai muutoin 60 päivää taistelutehtävissä Yhdysvaltain ulkopuolella terrorismin vastaisessa taistelussa. Taisteluissa kuolleille tai haavoittuneille aikavaatimus ei päde. Mitali voidaan myöntää myös postuumisti.

Sotilaan on myös täytynyt palvella jossakin seuraavista operaatioista (sulkeissa vuodet, jolloin operaatio oli käynnissä):

* Enduring Freedom (2001–2014)
* Iraqi Freedom (2003–2010)
* Nomad Shadow (2007–)
* New Dawn (2010–2011)
* Observant Compass (2011–2017)
* Inherent Resolve (2014–)
* Freedom's Sentinel (2015–2021)
* Odyssey Lightning (2016–2017)
* Operation Pacific Eagle (2017–)

Ensimmäiset operaatiot joista mitali myönnettiin olivat Operaatio Enduring Freedom ja operaatio Iraqi Freedom. Heinäkuun 2005 jälkeen Irakista tai Afganistanista ei ole myönnetty mitaleja, jolloin Irakin ja Afganistanin kampanjamitalit otettiin käyttöön.

## Lähteet
Mikkelin vankila

**Mikkelin vankila** (entinen Mikkelin lääninvankila) on Mikkelin keskustassa Päiviönkadulla sijaitseva suljettu laitos eli vankila. Vankilassa on vuoden 2025  tilanteen mukaan paikkoja 110 miesvangille. Vankilassa työskentelee noin 70 henkilöä. Mikkelin vankila on valmistunut vuonna 1843. Vankila on säilyttänyt alkuperäiset piirteensä varsin hyvin ja sillä on merkittävä kaupunkikuvallinen asema.

Vankilan tehtäviin kuuluu tutkintavankeuden toimeenpano Etelä-Karjalan, Etelä-Savon, Kymenlaakson ja Päijät-Hämeen käräjäoikeuksissa syytettyjen osalta. Lisäksi se huolehtii vankeus- ja sakonmuuntorangaistusten täytäntöönpanosta.

## Historia

Mikkelin tultua keisarin käskystä läänin pääkaupunki, sinne tuli tarve rakentaa lääninvankila. Arkkitehti C. L. Engel suunnitteli seitsenpiippuisen laitoksen yhtenä viimeisimmistä töistään. Vankila oli valmistuessaan moderni sellivankila, jonka pohjakuvat olivat esillä vuoden 1900 Pariisin maailmannäyttelyssä. Mikkelin kasarmille vedettiin kellonaru, jonka avulla vankilaan saatettiin hälyttää kasakoilta apua. Vankilaa laajennettiin 1890-luvulla Vuoden 1918 sisällissodan aikana vankila täyttyi punavangeista. Jatkosodan aikana vankilassa säilytettiin rintamalta karanneita sotilaita sekä neuvostoliittolaisia desantteja, jotka sotaylioikeus oli tuominnut kuolemaan. 

Uusi laajennusosa otettiin käyttöön 21. maaliskuuta 2012. Vankilan peruskorjaus alkoi syksyllä 2013 ja valmistui heinäkuussa 2015. Peruskorjauksen myötä vankilaan tuli 56 uutta vankipaikkaa. Vuonna 2016 vankilassa paljastui oikeusasiamiehen tekemässä tarkastuksessa lukuisia lainvastaisuuksia, joita käsiteltiin myös julkisuudessa. Vankilan johto oli muun muassa antanut väärää tietoa apulaisoikeusasiamiehelle. Lopputulemana vankilan johto sai toiminnastaan huomautuksen. Vuonna 2022 vankilaan perustettiin muiden vankien turvallisuutta vaarantavien vankien erillinen osasto.

## Tunnettuja Mikkelin lääninvankilan vankeja
*Ilmari Kianto istui Mikkelin lääninvankilassa tutkintavankeudessa maanpetoksesta syytettynä talvisodan aikana.
*Matti Markkanen eli Volvo-Markkanen istui tuomiotaan Mikkelin lääninvankilassa ja karkasi lokakuussa 1977.

## Katso myös
* Sulo Laine

## Lähteet

## Aiheesta muualla

* Eskola, Sari. Isoisäni rosvopäällikkö - vankilanjohtajan tarina. Väyläkirjat 2024. 
* Ikonen Timo. Volvo-Markkasen pako, Ilmari Kiannon kirjeet ja punavankien ahtaus – Mikkelin vankilalla hurja historia. 11.8.2015 https://yle.fi/a/3-8217139
Kiertokaukoputki

**Kiertokaukoputki** on kenttätykissä käytettävä suuntainlaite. 

Kiertokaukoputkeen (lyhennetään KKP) asetetaan haluttu sivusuunta ("sivuluku") ja tykin putkea kierretään samaan aikaan kiertokaukoputken läpi tähystäen, kunnes kiertokaukoputken ja yleensä vasemmalle takaviistoon asetetun kollimaattorin asetusmerkit ovat päällekkäin. Kiertokaukoputkea ja kollimaattoria käytettäessä tykin lavetin ei tarvitse olla tarkasti suunnattu.

Kiertokaukoputkea voidaan käyttää myös suora-ammuntatähtäimenä, joskin etenkin venäläisvalmisteisten kenttätykkien vakiovarustukseen kuuluu erityinen suora-ammuntaan tarkoitettu tähtäinkaukoputki (TKP).
Doñanan kansallispuisto

**Doñanan kansallispuisto** () sijaitsee Andalusiassa, Espanjan lounaisosassa. Alueen pinta-ala on  hehtaaria, ja se on Espanjan suurin kansallispuisto. Doñanan biodiversiteetti on Euroopan oloissa ainutlaatuinen, sillä siellä on pienellä alalla monenlaisia elinympäristöjä, siellä vuorottelevat marskimaa ja dyynit, merivesi, murtovesi ja makeavesi. 

Puisto toimii levähdyspaikkoina monille muuttolinnuille. Siellä elää uhanalaisia lajeja kuten espanjanilves ja pyreneidenkeisarikotka. Siellä on myös villisikoja, mangusteja, mäyriä ja hirvieläimiä. Puistossa tavataan 8 kalalajia, 10 sammakkoeläinlajia, 19 matelijalajia, 30 nisäkäslajia ja 360 lintulajia, joista 127 pesii säännöllisesti puistossa.

Aluetta uhkaavat monet maankäytön paineet erityisesti maatalous ja veden pumppaaminen viljelyksille. Keväällä 2023 pitkään jatkunut kuivuus ja veden laiton pumppaaminen olivat saaneet aikaiseksi puiston läpikotaisen kuivumisen. 

25. huhtikuuta 1998 läheisen kaivoksen jätevedet karkasivat alueen läpi virtaavaan Guadiamar -jokeen ja vaaransivat puiston herkän luonnon.

Doñanan kansallispuisto on ollut Unescon maailmanperintöluettelon kohde vuodesta 1994.
 
## Kuvia

Tiedosto:El Acebuche 03.jpg
Tiedosto:Wetlands in Donana.jpg
Tiedosto:El Porrón.jpg
Tiedosto:Paisaje en el Parque de Doñana, España, 2015-12-07, DD 16.JPG
Tiedosto:DonanaBlickAufDieDünen.jpg
Tiedosto:Pinus pinea Doñana 1.jpg


## Lähteet

## Aiheesta muualla

* Doñanatour
* Doñanan luonnonpuistoksi 
* en Waste Magazine: Parque Nacional de Do&ntilde;ana, Dunas M&oacute;viles  Sivu on linkkisivu kasvien kuviin.
* Paradores de Turismo: Discover Doñana, Spain’s Most Unique National Park
Hatsina–Iivananlinna-rata

**Hatsina–Iivananlinna-rata** eli entinen **Baltian rautatie** on Venäjän rataverkkoon kuuluva rautatie, joka kulkee läpi Leningradin alueen Hatsinasta Iivananlinnan. Rata jatkuu edelleen Narvan kautta Tallinnaan. Valmistuttuaan 1870 se oli osa Paldiskin ja Pietarin välistä ratayhteyttä eli Baltian rautatietä.
Ben Elf

**Ben Elf** (s. 1988) on Helsingissä asuva suomalainen taikuri. Elf esiintyy yritys-, messu- ja yksityistilaisuuksissa. Näiden lisäksi hän toimii taikurina Bisnestaikurit Oy:lle. Sivutoimisesti hän opettaa taikuriopettajana Linnanmäen sirkuskoulussa. Hän on Suomen Taikapiiri ry:n ja Suomen Taikurit ry:n jäsen. Elf aloitti esiintymisen vuonna 1998. Hänellä on esityksissään visuaalisia silmänkääntö- ja sorminäppäryysilluusioita, sekä mentalismi-illuusioita, mitä ovat esimerkiksi illuusion luonti ajatusten lukemisesta, ennalta tietämisestä ja kaukonäköisyydestä.
__NOTOC__ 
## Saavutuksia
* Nuorten lavataikuuden suomenmestaruus 2004
* Nuorten lähitaikuuden suomenmestaruus 2006
* Nuorten lavataikuuden ensimmäinen sijoitus 2006
* Suomen Taikurit ry:n kiertopalkinto viihteellisimmästä ohjelmasta 2006
* Viihdetaikuuden Ystävät -yhdistyksen stipendi 2006
* Ravintolataikuuskilpailuiden 3. suomalainen 2019

## Lähteet

* 
* 
* 
* 

### Viitteet

## Aiheesta muualla
* Taikuri Ben Elfin kotisivut
Rantapohja

**Rantapohja** on Pohjois-Pohjanmaalla ilmestyvä paikallinen sanomalehti. Se ilmestyy kaksi kertaa viikossa, tiistaisin ja torstaisin, ja sen levikki oli 7&nbsp;899 kappaletta vuonna 2016. Lehteä julkaisee Rantapohja Oy, ja sen pääkonttori sijaitsee Haukiputaalla Oulussa. Lehti leviää Oulussa Haukiputaan lisäksi Kiiminkiin, Ylikiiminkiin, Yli-iihin ja Pateniemeen. Lehdellä on suuri lukijapeitto myös Iissä.

## Lähteet